Document ID: 31994D0953

31994D0953
L 371/14
SLUŽBENI LIST EUROPSKE UNIJE
ODLUKA KOMISIJE
od 20. prosinca 1994.
o trećoj izmjeni Direktive Vijeća 91/68/EEZ o uvjetima zdravlja životinja kojima se uređuje trgovina životinjama iz porodica ovaca i koza unutar Zajednice
(94/953/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 91/68/EEZ od 28. siječnja 1991. o uvjetima zdravlja životinja kojima se uređuje trgovina životinjama iz porodica ovaca i koza unutar Zajednice (1), kako je izmijenjena Aktom o uvjetima pristupanja Kraljevine Norveške, Republike Austrije, Republike Finske i Kraljevine Švedske i o prilagodbama ugovora na kojima se temelji Europska unija, a posebno njezin Prilog A, poglavlje I., odjeljak II., točku 2. podtočku i.,
budući da Prilog A, poglavlje I., odjeljak II. točka 2. podtočka i. Direktive 91/68/EEZ utvrđuje da se moraju provoditi nasumične kontrole na gospodarstvima u bilo kojoj državi članici ili regiji službeno slobodnoj od bruceloze s ciljem osiguranja da ta država članica ili regija ostaje i nadalje slobodna od te bolesti;
budući da, kao rezultat preispitivanja ove odredbe, koja se morala provesti prije stupanja na snagu Ugovora o pristupanju, treba predvidjeti naizmjenične nasumične kontrole, počevši od druge godine nakon što je država članica ili regija priznata kao slobodna od bruceloze;
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Prilog A, poglavlje I., odjeljak II. točka 2. podtočka i. Direktive 91/68/EEZ zamjenjuje se sljedećim:
„(i)
-
u prvoj godini nakon priznavanja države članice ili regije službeno slobodnom od bruceloze (Br. melitensis), nasumične kontrole provedene bilo na razini gospodarstva ili klaonice pokazuju sa stupnjem pouzdanosti od 99 % da je manje od 0,2 % gospodarstava bilo zaraženo ili je barem 10 % ovaca i koza u dobi starijoj od šest mjeseci bilo podvrgnuto ispitivanju, provedenom u skladu s Prilogom C, s negativnim rezultatima,
-
godišnje, od druge godine nakon priznavanja države članice ili područja službeno slobodnim od bruceloze (Br. melitensis), nasumične kontrole provedene bilo na razini gospodarstva ili klaonice pokazuju sa stupnjem pouzdanosti od 95 % da je manje od 0,2 % gospodarstava bilo
-
zaraženo ili je barem 5 % ovaca i koza u dobi starijoj od šest mjeseci bilo podvrgnuto ispitivanju, provedenom u skladu s Prilogom C, s negativnim rezultatima,
-
odredbe utvrđene u gornje dvije alineje mogu se izmijeniti u skladu s postupkom utvrđenim u članku 15.”
Članak 2.
Ova Odluka stupa na snagu 1. siječnja 1995.
Članak 3.
Ova je Odluka upućena državama članicama.
Sastavljeno u Bruxellesu 20. prosinca 1994.

Labels: 0
3
6